जिले का प्रदर्शन बदतर, एलआर से डिस्पेंसरी का चार्ज छीना
जिलेमें इस बार परिवार कल्याण कार्यक्रम में चिकित्साधिकारियों की सुस्ती से कुछ काम नहीं हो पाया है। राज्य सरकार ने जिले को सालभर में 21 हजार नसबंदी कराने का लक्ष्य आवंटित किया था। लेकिन 11 माह में महज 11 हजार ही नसबंदी केस हो पाए हैं। इस लापरवाही पर कलेक्टर रोहित गुप्ता के निर्देश पर सीएमएचओ डॉ. संजीव टांक ने अधिकारियों पर 17 सीसीए की कार्रवाई शुरू कर दी है। परिवार कल्याण प्रमुख डॉ. रागिनी अग्रवाल और एलआर (लीव रिजर्व) डॉ. दिनेश खराड़ी को कारण बताओ नोटिस जारी किया है। साथ ही डॉ. खराड़ी से शहरी डिस्पेंसरी प्रभारी का चार्ज भी छीन लिया है। डॉ. खराड़ी को शहरी क्षेत्र में करीब 4 हजार का लक्ष्य दिया था लेकिन वे 24% लक्ष्य ही प्राप्त कर पाए। अब बड़ी बात ये है कि इस वित्तीय वर्ष में मार्च माह के सिर्फ 28 दिन ही बचे हैं। जिसमें बाकी बचा करीब 10 हजार नसबंदी केस का टारगेट हासिल करना है, जो कि मुश्किल है।
आरसीएचओके पास होना चाहिए सिटी का जिम्मा : डॉ. खराड़ी| नोटिसदिए जाने पर एलआर डॉ. दिनेश खराड़ी ने बताया कि उदयपुर के अलावा अन्य सभी जिलों में शहरी डिस्पेंसरी का चार्ज आरसीएचओ देखते हैं। लेकिन यहां ये चार्ज उन्हें दे दिया है। जबकि आरसीएचओ के पास सिटी के लिए पूरा स्टाफ होता है। मेरे पास कोई स्टाफ नहीं है। मैंने आज तक शहरी डिस्पेंसरी का कोई काम नहीं देखा। इधर, मामले में परिवार कल्याण प्रमुख डॉ. रागिनी अग्रवाल का कहना है कि वे टारगेट के पूरे प्रयास में हैं। बाकी बचे लक्ष्य को मार्च के अंत तक हासिल कर लेंगे।
कार्रवाईके लिए सीएमएचओ को दिए थे आदेश : 23फरवरी को हुई जिला स्वास्थ्य समिति की बैठक में कलेक्टर ने नसबंदी कार्यक्रम में बेहद कमजोर प्रगति पर बेहद नाराजगी जताई थी। उन्होंने डॉ. खराड़ी को बाकी टारगेट हासिल करने के लिए 5 दिन का समय दिया था। इसमें वे असफल रहे और समय पूरा होते हुए सीएमएचओ ने उनसे ये जिम्मेदारी छीन ली। कलेक्टर ने लापरवाह अधिकारियों के खिलाफ 17सीसी की कार्रवाई करने के निर्देश दिए थे।
शहर में आशा-एएनएम कम है, इसलिए पिछड़े : सीएमएचओ
सीएमएचओडॉ. संजीव टांक से जब शहरी क्षेत्र में नसबंदी मामले में कमजोर प्रगति पर सवाल पूछा गया तो वे डॉ. खराड़ी का बचाव करते हुए बोले कि शहर में आशा-एएनएम सहित अन्य स्टाफ की कमी है। इसलिए लक्ष्य अनुरूप काम नहीं हो पाया।
पॉपुलेशन कंट्रोल का सच
hin_Deva hin_Deva hin_Deva hin_Deva hin_Deva hin_Deva hne_Deva